recursal/SuperWikiNEXT-32B huggingface dataset:
**ক্রিসেন্ট জুট মিলস লিমিটেড** বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল। এই মিলটি বাংলাদেশের সবচেয়ে বড় পাটকল হিসাবে পরিচিত।

অবস্থান
-------

বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।

ইতিহাস
------

এই শিল্প প্রতিষ্ঠানটি ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো
--------

এই বৃহদায়তন শিল্প-কমপ্লেক্সটি ১১৩.০৩ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা
---------------------------

এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।

উৎপাদন ক্ষমতা
-------------

এই মিলে রয়েছে ৬৯১ হেসিয়ান, ৩৪২ সেকিং ও ১০৫ সিবিসি লুম এবং গড়ে এর মাসিক উৎপাদন ক্ষমতা ৭৬৬.৭৫ মেট্রিক টন হেসিয়ান, ১২১০.৫০ মেট্রিক টন সেকিং ও ২৪৪.৭৫ মেট্রিক টন সিবিসি লুম। এছাড়াও এখানে '‌‍প্রিমিয়াম লেমিনেশন প্ল্যান্ট (পিএলপি)' নামের একটি বিশেষ ইউনিট রয়েছে যেখানে প্রতিদিন ১০ হাজার পিস লেমিনেটেড ব্যাগ তৈরি করা সম্ভব।

উৎপাদিত পণ্য
------------

* কাপড়
* থলে।

এছাড়াও এখানকার বিশেষায়িত প্রিমিয়াম লেমিনেশন প্লান্ট (পিএলপি)'এ মিলের তাঁতে তৈরি হেশিয়ান চটের ওপর পিএলপি মেশিনের মাধ্যমে লেমিনেটিং করে ১০ কেজি ও ২০ কেজি ওজনের দ্রব্য ধারণক্ষমতাসম্পন্ন পাটের লেমিনেশন ব্যাগ এবং স্লাইবার ক্যানশীট নামে দু’ধরনের পণ্য উৎপান করা হচ্ছে।

আরও দেখুন
---------

* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

তথ্যসূত্র
---------

1. 1 2 3  "পাটের লেমিনেশন ব্যাগ উৎপাদনে লাভ করছে ক্রিসেন্ট জুট মিল"। *দৈনিক সংগ্রাম - অনলাইন ভার্সন*। ২৮ জানুয়ারি ২০১৯। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।
2. ↑  "জনবল সংকটে চট্টগ্রামের ১০ রাষ্ট্রায়ত্ত পাটকল"। *দৈনিক যুগান্তর*। ৬ মার্চ ২০১৮। সংগ্রহের তারিখ ১৩ জুলাই ২০১৯।
3. ↑  "রাষ্ট্রায়ত্ত ২৬ পাটকল আধুনিকায়ন করবে চীন"। *দৈনিক বণিক বার্তা*। ২০ আগস্ট ২০১৪। ২০১৯-০৬-১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৯।
4. 1 2 3 4  "ক্রিসেন্ট জুট মিলস্ কোঃ লিঃ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ মার্চ ২০১৫। সংগ্রহের তারিখ ১৪ জুলাই ২০১৯।
5. ↑  "বাংলাদেশ পাটকল করপোরেশন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৪ ফেব্রুয়ারি ২০১৯। সংগ্রহের তারিখ ১৪ জুলাই ২০১৯।
6. 1 2  "খুলনার ক্রিসেন্ট জুট মিলে বহুমুখী পণ্য উৎপাদন শুরু"। *দৈনিক সমকাল - অনলাইন ভার্সন*। ২৩ অক্টোবর ২০১৮। সংগ্রহের তারিখ ১৪ জুলাই ২০১৯। [*স্থায়ীভাবে অকার্যকর সংযোগ*]

বহি:সংযোগ
---------

* ক্রিসেন্ট জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।
জোছন দস্তিদার
**জোছন দস্তিদার** (জন্ম ১৬ জুন ১৯৩১ — মৃত্যু ১৬ জুলাই ১৯৯৮) একজন বাঙালী নাট্যকার, মঞ্চাভিনেতা ও সমাজকর্মী। অভিনেত্রী খেয়ালি দস্তিদার তাঁর কন্যা।

প্রারম্ভিক জীবন
---------------

জোছন দস্তিদার কলকাতায় জন্মগ্রহণ করেন। কলকাতার ভবানীপুর মিত্র ইনস্টিটিউশন থেকে পাশ করে সরকারি আর্ট কলেজের ভর্তি হন ও ১৯৫৭ সালে সেখান থেকে ডিগ্রি লাভ করেন। ছাত্রাবস্থাতে বামপন্থী রাজনীতির সাথে যুক্ত ছিলেন।

অভিনয়
------

তার অভিনয় জীবন শুরু ভবানীপুর আর্ট অ্যান্ড কালচার সংস্থায়। প্রথমে বৈশাখী নাট্যদল ও পরে ‘রূপান্তরী’ ও ‘চার্বাক’ নাট্যসংস্থার প্রতিষ্ঠাতা তিনি। বামপন্থী গণনাট্য আন্দোলনের সঙ্গে জড়িত থাকায় ১৯৬৫-৬৬ সাল তাঁকে জেল খাটতে হয়। গান লেখা, টিভি টেলিসিরিয়াল পরিচালন্‌ প্রযোজনা ইত্যাদির ক্ষেত্রে জোছন দস্তিদার বাংলা সংস্কৃতিজগতে পরিচিত নাম। সোনেক্স প্রোডাকশন হাউস তার তৈরী এবং তাঁর পরিচালিত প্রথম সিরিয়াল ‘তেরো পার্বণ’। এছাড়া উড়নচণ্ডী’, ‘সেই সময়’, ‘নাচনী ইত্যাদি সিরিয়ালও পরিচালনা করেছেন তিনি। ১৯৮২ খ্রিস্টাব্দে বড়ো পর্দার জন্য প্রাগৈতিহাসিক নামে একটি চলচ্চিত্র নির্মাণ করেন। মৃণাল সেন পরিচালিত পদাতিক চলচিত্রে তার প্রথম অভিনয়। তাঁর উল্লেখযোগ্য নাটকগুলির মধ্যে আছে ‘বিংশোত্তরী’, ‘স্বর্ণগ্রন্থি’, ‘কর্ণিক’, ‘অমর ভিয়েতনাম’, ‘আজকের স্পার্টাকাস’ ‘গদ্য পদ্য প্রবন্ধ’, ‘এ এক ইতিহাস’ ইত্যাদি।

তথ্যসূত্র
---------

1. ↑  "জোছন (ঘোষ) দস্তিদার - Barisalpedia"। *www.barisalpedia.net.bd*। সংগ্রহের তারিখ ২০২০-০৪-১০।
2. ↑  "টিভিও যে নক্ষত্রের জন্ম দেয়, দেখা গেল"। *Eisamay*। সংগ্রহের তারিখ ২০২০-০৪-১০।
3. ↑  "বাংলার ঘরে ঘরে 'তেরো পার্বণ' - Anandabazar"। *anandabazar.com*। সংগ্রহের তারিখ ২০২০-০৪-১০।
**লিভারপুল রোড** ইংল্যান্ডের ম্যানচেস্টারের লিভারপুল ও ম্যানচেস্টার রেলপথের একটি সাবেক রেলস্টেশন, যা ১৮৩০ সালের ১৮ সেপ্টেম্বর খোলা হয়। স্টেশনটি বিশ্বের প্রথম আন্তঃনগর যাত্রীবাহী রেলপথের ম্যানচেস্টার টার্মিনাস, যেখানে টাইমবেলড স্টিম লোকোমোটিভস দ্বারা সমস্ত পরিষেবা পরিচালিত হয়েছিল। এটি বিশ্বের প্রাচীনতম টিকে থাকা টার্মিনাল রেলওয়ে স্টেশন।

হান্ট'স ব্যাঙ্কের ম্যানচেস্টার অ্যান্ড লিডস রেলওয়ের সাথে যোগদানের জন্য লাইনটি সম্প্রসারিত করার পরে স্টেশনটি ১৮৪৪ সালের ৪ মে যাত্রীবাহী পরিষেবা বন্ধ করে দেয়। লিভারপুল রোডকে যাত্রীবাহী পরিষেবার জন্য ম্যানচেস্টার ভিক্টোরিয়া স্টেশন দ্বারা পরিত্যক্ত করা হয়। স্টেশনটি সহযোগী লিভারপুল ক্রাউন স্ট্রিটের মতো একটি পণ্য ইয়ার্ডে রূপান্তরিত হয়। যেহেতু লিভারপুল রোড কার্যক্রম বন্ধ করে দিয়েছে, ফলে লিভারপুলের ব্রড গ্রিন রেলওয়ে স্টেশনটি ব্যবহৃত প্রাচীনতম রেলওয়ে স্টেশনে পরিণত হয় যা ১৮৩০ সালের ১৫ সেপ্টেম্বর চালু হয়েছিল। লিভারপুল ও ম্যানচেস্টার রেলপথের উদ্বোধন লিভারপুল ক্রাউন স্ট্রিট থেকে শুরু হয়, তাই পুরানো স্টেশনসমূহ লিভারপুল থেকে পর্যায়ক্রমে শুরু হয়।

স্টেশন ভবনটি প্রথম শ্রেণীর তালিকাভুক্ত ভবন হিসাবে ম্যানচেস্টারের বিজ্ঞান ও শিল্প জাদুঘরের একটি অংশ।

তথ্যসূত্র
---------

1. ↑  Butt 1995, পৃ. 153
2. ↑  "About us"। Science and Industry Museum। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  *Former Liverpool Road Railway Station, and Station Master's House*, Heritage Gateway, সংগ্রহের তারিখ ৭ জানুয়ারি ২০১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Butt 1995, পৃ. 152
5. ↑  "First in the world: the making of the Liverpool and Manchester Railway"। *Science and Industry Museum*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Butt 1995, পৃ. 45।

বহিঃসংযোগ
---------


উইকিমিডিয়া কমন্সে **ম্যানচেস্টার লিভারপুল রোড রেলওয়ে স্টেশন** সংক্রান্ত মিডিয়া রয়েছে।
একটি ফ্লিপ ক্ষুদ্র ভিডিও ক্যামেরা
ক্যানন ভিডিও ক্যামেরা
**ভিডিও ক্যামেরা** হল এমন এক ধরনের ক্যামেরা যা দিয়ে চলমান দৃশ্য ধারণ করা যায়। এই ক্যামেরায় ছবি ধারণ করার জন্য পূর্বে সেলুলয়েড ফিল্ম, চুম্বকীয় ফিতা এবং ডিজিটাল প্রযুক্তিতে বিভিন্ন তথ্য ধারক (স্টোরেজ ডিভাইস) ব্যবহার করা হয়। মূলত টেলিভিশন শিল্পের জন্য এই ক্যামেরার বিকাশ ঘটলেও, এখন তা সংবাদ, গৃহস্থালী বিভিন্ন কাজে বিভিন্ন মান ও গুনের ক্যামেরা ব্যবহার হয়ে থাকে।

জন লগি বেয়ার্ডের ক্যামেরাগুলো প্রাথমিক সময়ের প্রাপ্ত ভিডিও ক্যামেরার মধ্যে অন্যতম। এগুলো মেকানিক্যাল নিপকো ডিস্ক দিয়ে নির্মিত। এগুলো ১৯১৮ সাল থেকে ১৯৩০-এর দশক পর্যন্ত পরীক্ষণমূলক প্রচারণার জন্য ব্যবহৃত হত। ভিডিও ক্যামেরা টিউব ভিত্তিক সকল নকশা, যেমন ভ্লাদিমির জোয়ারিকিনের আইকনস্কোপ ও ফিলো ফার্নসওয়ার্থের ইমেজ ডিসেক্টর, ১৯৩০-এর দশকে বেয়ার্ডের পদ্ধতির স্থান দখল করে। এই নকশাগুলো ১৯৮০-এর দশক পর্যন্ত ব্যাপক হারে ব্যবহৃত হয়। পরবর্তীতে সলিড-স্টেট ইমেজ সেন্সর, যেমন সিসিডি ও পরে সিএমওএস পিক্সেল সেন্সর টিউব প্রযুক্তির সমস্যাগুলো, যেমন ছবি পুড়ে যাওয়ার সমাধান করে এবং ডিজিটাল ভিডিওর কাজের গতিকে তরান্বিত করে। ডিজিটাল টিভির প্রসার ডিজিটাল ভিডিও ক্যামেরার ব্যবহার বৃদ্ধি করে এবং ২০১০-এর দশকের মধ্যে সকল ভিডিও ক্যামেরাই ডিজিটাল রূপ ধারণ করে।

তথ্যসূত্র
---------
**পে-মা-কুন-গ্রোল-র্নাম-র্গ্যাল** (ওয়াইলি: *pe ma kun grol rnam rgyal*) (১৭০৬-১৭৭৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।

সংক্ষিপ্ত জীবনী
---------------

পে-মা-কুন-গ্রোল-র্নাম-র্গ্যাল ১৭০৬ খ্রিষ্টাব্দে তিব্বতের নাগ-শোদ (ওয়াইলি: *nag shod*) নামক স্থানে জন্মগ্রহণ করেন। তিনি নাম-ম্খা'-'ওদ-গ্সাল নামক র্দ্জোগ্স-ছেন বৌদ্ধবিহারের দ্বিতীয় প্রধানের ভ্রাতুষ্পুত্র ছিলেন। ষোল বছর বয়সে তিনি নাম-ম্খা'-'ওদ-গ্সালের নিকট হতে ভিক্ষুর শপথ গ্রহণ করেন। ও-র্গ্যান-য়োংস-গ্রোল (ওয়াইলি: *o rgyan yongs grol*) নামক পন্ডিতের নিকট তিনি ব্যাকরন, কাব্যশাস্ত্র ও তন্ত্র সম্বন্ধে অধ্যয়ন করেন। তার অন্যান্য উল্লেখযগ্য শিক্ষক ছিলেন র্গ্যাল-স্রাস-ও-র্গ্যান-ব্স্তান-'দ্জিন (ওয়াইলি: *rgyal sras o rgyan bstan 'dzin*), র্গ্যাল-ত্শাব-ব্লো-গ্রোস (ওয়াইলি: *rgyal tshab blo gros*) প্রভৃতি। ১৭৪০ খ্রিষ্টাব্দে 'গ্যুর-মেদ-থেগ-ম্ছোগ-ব্স্তান-'দ্জিন নামক র্দ্জোগ্স-ছেন বৌদ্ধবিহারের তৃতীয় প্রধান লাসা যাত্রা করলে তিনি দুই বছর এই বিহারের দায়িত্ব সামলান। ১৭৪২ খ্রিষ্টাব্দে তিনি র্তাগ-ব্র্তান-র্নাম-পার-র্গ্যাল-বা'ই-গ্লিং (ওয়াইলি: *rtag brtan rnam par rgyal ba'i gling*) নামক বৌদ্ধবিহার স্থাপন করেন। ১৭৫৩ খ্রিষ্টাব্দে এক ভয়াবহ অগ্নিকান্ডে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনে গুরুত্বপূর্ণ ভূমিকা পালন করেন। ১৭৫৮ খ্রিষ্টাব্দে এই বিহারের চতুর্থ প্রধান হিসেবে অধিষ্ঠিত হন। এইময় তিনি বিহারের কেন্দ্রীয় ভবনটির নির্মাণ করেন। তিনি ঙ্গেস-দোন-ব্স্তান-'দ্জিন-ব্জাং-পো নামক এক শিশুকে 'গ্যুর-মেদ-থেগ-ম্ছোগ-ব্স্তান-'দ্জিনের পুনর্জন্ম রূপে চিহ্নিত করেন এবগ তাকে শিক্ষাপ্রদান করেন। তার অন্যান উল্লেখযোগ্য শিষ্য ছিলেন 'গ্যুর-মেদ-ম্ছোগ-গ্রুব (ওয়াইলি: *'gyur med mchog grub*), নাম-ম্খা'-ত্শে-দ্বাং-ম্ছোগ-গ্রুব (ওয়াইলি: *nam mkha' tshe dbang mchog grub*) প্রভৃতি।

তথ্যসূত্র
---------

1. ↑  Chhosphel, Samten (2011-08)। "Pema Kundrol Namgyel"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-20।  এখানে তারিখের মান পরীক্ষা করুন: `|তারিখ=` (সাহায্য)

|
|  |
| পূর্বসূরী'গ্যুর-মেদ-থেগ-ম্ছোগ-ব্স্তান-'দ্জিন | **পে-মা-কুন-গ্রোল-র্নাম-র্গ্যাল  র্দ্জোগ্স-ছেন বৌদ্ধবিহারের চতুর্থ প্রধান** | উত্তরসূরীঙ্গেস-দোন-ব্স্তান-'দ্জিন-ব্জাং-পো |
|
**ভিতালি ভেনেদিক্তোভিচ শের্বো** (রুশ ভাষায়: Виталий Венедиктович Щербо, বেলারুশ ভাষায়: Віталь Венядзіктавіч Шчэрба) (জন্ম ১৩ই জানুয়ারি, মিন্‌স্ক, বেলারুশীয় প্রজাতন্ত্র) একজন বেলারুশীয় (প্রাক্তন সোভিয়েত) জিমনাস্ট। তাকে সর্বকালের সেরা পুরুষ জিমনাস্ট হিসেবে গণ্য করা হয়। শের্বো-ই একমাত্র জিমনাস্ট, যিনি জিমনাস্টিকসের ৮টি ইভেন্টের প্রতিটিতেই বিশ্বশিরোপা কিংবা অলিম্পিক স্বর্ণপদক জয়লাভ করেছেন। ১৯৯২ সালের অলিম্পিক গেমসে শের্বো ৮টি ইভেন্টের মধ্যে ৬টিতে স্বর্ণপদক লাভ করেন। আধুনিক অলিম্পিকসের ইতিহাসে এক অলিম্পিকসে এতগুলি স্বর্ণ আর কোন জিমনাস্ট অর্জন করেননি। আর অন্যান্য ক্রীড়ার মধ্যে কেবল সাঁতারু মাইকেল ফেল্পস ও মার্ক স্পিৎজ এক অলিম্পিকসে এর চেয়ে বেশি সোনা জিতেছেন। তিনি খেলোয়াড়ী জীবনের বিভিন্ন পর্বে জিমনাস্টিকসের ৮টি ইভেন্টের প্রতিটিতেই বিশ্ব শিরোপা জয়লাভ করেন। তিনি ক্যারিয়ারে সব মিলিয়ে ২৩টি বিশ্ব চ্যাম্পিয়নশিপ পদক (স্বর্ণ-রৌপ্য-ব্রোঞ্জ) জিতেছেন, যা এখনও পুরুষ জিমনাস্টিকসের একটি রেকর্ড। তবে শের্বোর অবসর গ্রহণের ২৩ বছর পরে ২০১৯ সালে এসে মার্কিন নারী জিমনাস্ট সিমোন বাইলস নারীদের জিমনাস্টিকসের বিশ্ব শিরোপাতে ২৩টি পদক অর্জনের কৃতিত্ব অর্জন করে শের্বোর রেকর্ড স্পর্শ করেন।

শের্বো ক্রীড়াবিদ বাবা-মায়ের ঘরে জন্ম নেন। ছোটবেলা থেকেই অসাধারণ ক্রীড়া প্রতিভার অধিকারী ছিলেন শের্বো। মাত্র ৭ বছর বয়সে প্রথম জিমনাস্টিকস প্রতিযোগিতায় অংশ নেনে। ১৫ বছর বয়সে তিনি সোভিয়েত জিমনাস্ট দলের সদস্যে পরিণত হন। ১৯৮৯ সালে শের্বো জাপানের নাগোইয়া শহরে অনুষ্ঠিত চুনিচি শিরোপা প্রতিযোগিতাতে সমন্বিত ইভেন্টে চতুর্থ স্থান দখল করে জীবনের প্রথম বড় সাফল্য অর্জন করেন।

১৯৯০ সালে মিনস্ক শহরে শের্বো সোভিয়েত জাতীয় প্রতিযোগিতার শিরোপা জিতে নেন। ঐ বছরই তিনি সিয়াটল শহরে অনুষ্ঠিত গুডউইল গেমস, বার্সেলোনা শহরে অবস্থিত ব্লুম স্মারক প্রতিযোগিতা এবং চুনিচি শিরোপা সবগুলিতেই চারটি করে ইভেন্টে জয়লাভ করে আন্তর্জাতিক অঙ্গনে পরিচিত হয়ে ওঠেন। গুডউইল গেমসের ভল্ট ইভেন্টে তিনি নিখুঁত ১০-এর ভেতরে ১০ পয়েন্ট অর্জন করেন, যা পুরুষদের জিমনাস্টিকসে একটি অসাধারণ ঘটনা। ১৯৯১ সালের সোভিয়েত শিরোপা প্রতিযোগিতাতে পমেল হর্স শ্রেণীতেও তিনি আরেকবার ১০-এর ভেতরে ১০ পয়েন্ট অর্জন করেন।

১৯৯২ অলিম্পিকসের কিছুদিন পরেই নিরাপত্তাজনিত কারণে তিনি মাতৃভূমি বেলারুস ছেড়ে স্ত্রী-কন্যাসহ মার্কিন যুক্তরাষ্ট্রে অভিবাসী হন। ১৯৯৬ সালে তিনি জিমনাস্টিকস থেকে অবসর নেন। ১৯৯৮ সালে তিনি লাস ভেগাসে চলে যান ও সেখানে ভিতালি শের্বো স্কুল অভ জিমনাস্টিক্‌স প্রতিষ্ঠা করেন। বর্তমানে তিনি লাস ভেগাসেই বাস করেন। ২০০৯ সালে তাকে আন্তর্জাতিক জিমনাস্টিকসের "হল অফ ফেম" অর্থাৎ সর্বকালের সেরাদের কাতারে স্থান দেওয়া হয়।

তথ্যসূত্র
---------

1. ↑  চার বার জিমনাস্টিক্স বিশ্ব শিরোপা বিজয়ী ক্রীড়াবিদ কোহেই উচিমুরা বিবিসি-কে দেওয়া সাক্ষাৎকারে বলেন সর্বকালের সেরা জিমনাস্ট হিসেবে শের্বোকে নির্বাচন করেন।    `|শিরোনাম=` অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
**শাহেদুল আলম শাহেদ** (জন্ম: ১২ ফেব্রুয়ারি ১৯৯১; **শাহেদুল আলম** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব সাইফ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০০৯–১০ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে মাত্র ১ মৌসুম অতিবাহিত করার পর ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী এবং শেখ রাসেলের হয়ে খেলেছেন। ২০১৮–১৯ মৌসুমে, তিনি শেখ রাসেল হতে সাইফে যোগদান করেছেন।

২০১১ সালে, শাহেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে ১টি গোল করেছেন। দলগতভাবে, শাহেদ এপর্যন্ত ২টি শিরোপা জয়লাভ করেছেন, যার মধ্যে ১টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন।

প্রারম্ভিক জীবন
---------------

শাহেদুল আলম শাহেদ ১৯৯১ সালের ১২ই ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১১ সালের ২রা ডিসেম্বর তারিখে, মাত্র ২০ বছর ৯ মাস ২১ দিন বয়সে, শাহেদ পাকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে শাহেদ সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই ডিসেম্বর তারিখে, মালদ্বীপের বিরুদ্ধে ২০১১ সাফ চ্যাম্পিয়নশিপের গ্রুপ পর্বের নিজেদের শেষে ম্যাচে বাংলাদেশের হয়ে একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*২২ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ৩ | ১ |
| ২০১৫ | ৩ | ০ |
| ২০১৬ | ৩ | ০ |
| সর্বমোট | ৯ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৬ ডিসেম্বর ২০১১ | জওহরলাল নেহেরু স্টেডিয়াম, দিল্লি, ভারত |  ভারত | **২**–১ | ৩–১ | ২০১১ সাফ চ্যাম্পিয়নশিপ |  |

তথ্যসূত্র
---------

1. ↑  "টাইব্রেকারে নাটকীয় জয়ে মোহামেডানকে হারিয়ে সেমিতে সাইফ"। বাংলানিউজটোয়েন্টিফোর.কম। ২ জানুয়ারি ২০২১। সংগ্রহের তারিখ ২২ এপ্রিল ২০২১।
2. ↑  "Bangladesh vs. Pakistan (0:0)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ২২ এপ্রিল ২০২১।
3. ↑  "Analysis of the Maldivas vs Bangladesh - International Friendly 2012"। *বিসকার* (ইংরেজি ভাষায়)। সংগ্রহের তারিখ ২২ এপ্রিল ২০২১।
4. ↑  "Maldives vs. Bangladesh (3:1)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ২২ এপ্রিল ২০২১।

বহিঃসংযোগ
---------

* সকারওয়েতে শাহেদুল আলম শাহেদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে শাহেদুল আলম শাহেদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে শাহেদুল আলম শাহেদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে শাহেদুল আলম শাহেদ (ইংরেজি) উইকিউপাত্তে এটি সম্পাদনা করুন
**পে-মা-গ্সাং-স্ঙ্গাগ্স-ব্স্তান-'দ্জিন** (ওয়াইলি: *pe ma gsang sngags bstan 'dzin*) (১৭৩১-১৮০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

পে-মা-গ্সাং-স্ঙ্গাগ্স-ব্স্তান-'দ্জিন ১৭৩১ খ্রিষ্টাব্দে তিব্বতের রুদাম নামক স্থানে জন্মগ্রহণ করেন। তার পিতার নাম ছিল ব্সাম-'ফেল (ওয়াইলি: *bsam 'phel*)। 'গ্যুর-মেদ-থেগ-ম্ছোগ-ব্স্তান-'দ্জিন (ওয়াইলি: *'gyur med theg mchog bstan 'dzin*) নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে নাম-ম্খা'-'ওদ-গ্সাল (ওয়াইলি: *nam mkha' 'od gsal*) নামক র্দ্জোগ্স-ছেন বৌদ্ধবিহারের দ্বিতীয় প্রধানের পুনর্জন্ম রূপে চিহ্নিত করে এই বিহারে নিয়ে যান। 'গ্যুর-মেদ-ল্হুন-গ্রুব-র্দো-র্জে (ওয়াইলি: *'gyur med lhun grub rdo rje*) নামক বৌদ্ধ ভিক্ষু তাকে শ্রমণের শপথ প্রদান করেন। পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান (ওয়াইলি: *pe ma theg mchog bstan pa'i rgyal mtshan*) নামক দ্বিতীয় ন্যি-স্প্রুল (ওয়াইলি: *nyi sprul*) উপাধিধারী লামা, স্মিন-গ্লিং-র্গ্যাল-স্রাস-রিন-ছেন-র্নাম-র্গ্যাল (ওয়াইলি: *smin gling rgyal sras rin chen rnam rgyal*), ল্হো-ব্রাগ-থুগ্স-স্রাস-ম্ছোগ-গ্রুব-দ্পাল-'বার (ওয়াইলি: *lho brag thugs sras mchog grub dpal 'bar*), বার-ব্লা-ব্ক্রা-শিস-র্গ্যা-ম্ত্শো (ওয়াইলি: *bar bla bkra shis rgya mtsho*) প্রভৃতি বৌদ্ধরা তার শিক্ষুক ছিলেন। তিনি একজন মিতবাক ভিক্ষুক ছিলেন যিনি বৌদ্ধ আচার অনুষ্ঠানে অংশগ্রহণ করতে চাইতেন না, সেই কারণে তিনি ব্লা-গ্লেন-মা (ওয়াইলি: *bla glen ma*) বা অপদার্থ লামা নামে পরিচিত হন, কিন্তু তার জীবনকালেই র্দ্জোগ্স-ছেন বৌদ্ধবিহারের সমৃদ্ধি সর্বোচ্চ পর্যায়ে পৌছায়, যার জন্য তার রহস্যময়তা অনেকাংশে দায়ী বলে মনে করা হয়।

তথ্যসূত্র
---------

1. ↑  Chhosphel, Samten (ডিসেম্বর ২০১১)। "The Second Dzogchen Ponlob, Pema Sangngak Tendzin"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২১।

|
|  |
| পূর্বসূরীনাম-ম্খা'-'ওদ-গ্সাল | **পে-মা-গ্সাং-স্ঙ্গাগ্স-ব্স্তান-'দ্জিন  দ্বিতীয় র্দ্জোগ্স-ছেন-দ্পোন-স্লোব** | উত্তরসূরীনাম-ম্খা'-ছোস-ক্যি-র্গ্যা-ম্ত্শো |
|

| * দে
* স
র্দ্জোগ্স-ছেন-দ্পোন-স্লোব |
| --- |
| 
* ১) নাম-ম্খা'-'ওদ-গ্সাল
* ২) পে-মা-গ্সাং-স্ঙ্গাগ্স-ব্স্তান-'দ্জিন
* ৩) নাম-ম্খা'-ছোস-ক্যি-র্গ্যা-ম্ত্শো
* ৪) 'জিগ্স-মেদ-ছোস-দ্ব্যিংস-'ওদ-গ্সাল
* ৫) দ্কোন-ম্ছোগ-ব্স্তান-পা'ই-ন্যি-মা
* ৬) 'জিগ্স-ব্রাল-ত্শে-দ্বাং-র্দো-র্জে
* ৭) কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান

 |
মেচূকা
**শি ইয়োমি জেলা** উত্তর পূর্ব ভারতের চীন সীমান্তে অবস্থিত অরুণাচল প্রদেশ রাজ্যের ২৫ টি জেলার (২০২০ খ্রিস্টাব্দ অবধি) মধ্যে একটি জেলা৷ জেলাটির জেলাসদর তাতো শহরে অবস্থিত৷  ৯ই ডিসেম্বর ২০১৮ খ্রিস্টাব্দে পশ্চিম সিয়াং জেলার চিন সীমারেখা সংলগ্ন একাধিক তহশিল নিয়ে শি ইয়োমি জেলা গঠিত এবং দক্ষিণাংশ পশ্চিম সিয়াং জেলা নামেই রয়ে যায়৷

ইতিহাস
------

একদা এটি শুতীয়া রাজ্যের অন্তর্ভুক্ত ছিলো৷

অবস্থান
-------

এই জেলার মেছুকা অঞ্চল অতিক্রম করলেই রয়েছে ম্যাকমোহন সীমা যা ভারত ও চীনৈর সীমানা নির্দেশ করে৷

জনতত্ত্ব
--------

শি ইয়োমি জেলাতে আদি,টাগিন এবং মেমবা জনজাতির লোক বাস করেন৷ জেলায় লোকবসতিযুক্ত উপত্যকা অঞ্চলগুলিতে তারা ডোনি পোলো, তিব্বতি বৌদ্ধধর্ম ও খ্রিস্টধর্ম অবলম্বী লোকের বাস৷

জেলাটিতে আদি ভাষা, বাংনি টাগিন ভাষা এবং মেমবা ভাষাভাষীর লোক বাস করেন৷

বিভাগ
-----

জেলাটি চারটি তহশিলে বিভক্ত যথা মেছুকা, তাতো, পিদি এবং মণিগং৷ জেলাটি অরুণাচল প্রদেশ পূর্ব লোকসভা কেন্দ্রের অন্তর্গত৷

পরিবহন
------

অরুণাচল সীমান্ত মহাসড়ক উদ্বোধন ও কার্যকরী হওয়ার আগে পর্যন্ত এই জেলায় যাতায়াতের একমাত্র পথ ছিলো ধাবনপথ, যার মাধ্যমে ভারতীয় বিমানবাহিনী সেখানে বসবাসকারী জনসাধারণের জন্য প্রয়োজনীয় দ্রব্যাদি পৌঁছে দিতো৷

ভারতীয় বিমান বাহিনী মেছুকাতে অবস্থিত মেছুকা আগাম অবতরণ ক্ষেত্র রক্ষণাবেক্ষণের দায়িত্বে রয়েছে৷ এণ্টোনভ এন-৩২ এবং হেলিকপ্টারের মাধ্যমে ধাবনপথে আসাম থেকে নিয়মিত বিভিন্ন দ্রব্যাদি লেনদেন চলে৷ ২০১৭ খ্রিস্টাব্দে ভারত সরকারের তৎপরতায় রানওয়েটি কংক্রিট করে নতুনভাবে উন্নত ও শক্ত সামর্থ্য করে ৪৭০০ ফুট দীর্ঘায়িত করা হয়েছে৷  এলাকাতে উল্লেখযোগ্য হারে সৈন্যবাহিনীর উপস্থিতি লক্ষণীয়৷

উড়ান স্কিমের অধীনে সপ্তাহে দুদিন হেলিকপ্টার সার্ভিস চালু করা হয়েছে৷ এছাড়াও উড়ান স্কিমের বাইরে অরুণাচল প্রদেশ সরকার নিজস্ব ৯ স্থানবিশিষ্ট দৃৃৃৃঢ়উড্ডয়ক বায়ুপথ চালু করেছেন৷

পর্যটন
------

দৃৃষ্টিনান্দনিক, উপজাতি বহুল, সুদৃৃশ্য পর্বতাদির অবস্থান, বরফাবৃৃত শৃৃঙ্গ এবং সিয়ম নদীর সৌন্দর্যের কারণে হালে শি ইয়োমি জেলার মেছুকা অরুণাচল প্রদেশে একাধিক পর্যটনক্ষেত্রের মধ্যে যথেষ্ট পরিচিতি লাভ করেছে৷ উপত্যকার সৌন্দর্য বর্ধনে সিয়ম নদীর গুরুত্ব অপরিসীম৷ এখানে সর্বাধিক প্রসিদ্ধ দর্শনীয় স্থানটি হলো চারশত বছর পুরানো মহাযান বৌদ্ধধর্মাবলম্বীদের উপাসনালয় সামতেন ইয়ংচা মঠ, যা তাওয়াং মঠের সমসাময়িক৷ এটি মেছুকার পর্বতশিখরের সর্বপশ্চিমে অবস্থিত৷

তথ্যসূত্র
---------

1. ↑  "Arunachal Assembly Passes Bill For Creation Of 3 New Districts"। *NDTV.com*। সংগ্রহের তারিখ ২০১৮-০৮-৩০।
2. ↑  "Arunachal Pradesh gets 25th district called Shi Yomi"। *www.telegraphindia.com* (ইংরেজি ভাষায়)। সংগ্রহের তারিখ ২০১৯-০২-১৬।
3. ↑  "The last village in our arunachal"। সংগ্রহের তারিখ ১ আগস্ট ২০১৭।
4. ↑  "Assembly Constituencies allocation w.r.t District and Parliamentary Constituencies"। Chief Electoral Officer, Arunachal Pradesh website। ১৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১১।
5. ↑  "Mechuka MLA"। ১৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৬।
6. 1 2 3  Arunachal Pradesh plans fixed-wing flight service to Mechuka, closest to China border, The Hindu, 15 May 2018.
7. ↑  "Mechuka Valley to be next tourist hotspot in northeast"। The Times of India। ২০ এপ্রিল ২০১২। ৪ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৩।
**নজরুল ইসলাম খান** একজন বাংলাদেশি রাজনীতিবিদ। তিনি বর্তমানে বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম জাতীয় স্থায়ী কমিটির সদস্য হিসেবে রয়েছেন। ২০১৮ সালে একাদশ জাতীয় সংসদ নির্বাচনে তিনি বিএনপির নির্বাচন পরিচালনা কমিটির চেয়ারম্যান হিসেবে দায়িত্ব পান।

প্রারম্ভিক জীবন
---------------

নজরুল ইসলাম খান জামালপুর জেলার 
ইসলামপুর থানাধীন কুলকান্দি গ্রামে জন্মগ্রহণ করেন।

রাজনৈতিক জীবন
-------------

নজরুল ইসলাম খান ১৯৭০-এর দশকে শ্রমিক আন্দোলনের একজন সক্রিয় কর্মী ছিলেন। ১৯৭০ সালে তিনি তৎকালীন পাকিস্তান মেশিন টুলস কারখানার (বর্তমান বাংলাদেশ মেশিন টুলস ফ্যাক্টরী) শ্রমিক ইউনিয়নের সভাপতি ছিলেন। বাংলাদেশের স্বাধীনতা যুদ্ধের প্রাক্কালে ১৯৭১ সালের মার্চে গাজীপুরের জয়দেবপুরে সর্বদলীয় মুক্তিসংগ্রাম পরিষদ গঠিত হলে মুক্তিযুদ্ধ বিষয়ক মন্ত্রণালয়ের দায়িত্বপ্রাপ্ত মন্ত্রী আ. ক. ম. মোজাম্মেল হক আহ্বায়ক ও তিনি কোষাধ্যক্ষ হিসেবে দায়িত্ব পালন করেন।

তথ্যসূত্র
---------

1. 1 2  "বিএনপির নির্বাচন পরিচালনা কমিটির চেয়ারম্যান নজরুল ইসলাম খান"। *দৈনিক যুগান্তর*। সংগ্রহের তারিখ ২৭ ডিসেম্বর ২০১৮।
2. ↑  "বিএনপির নির্বাচন কমিটির প্রধান নজরুল"। *প্রথম আলো*। সংগ্রহের তারিখ ২৭ ডিসেম্বর ২০১৮।
3. 1 2  "সংগ্রামের শুরু"। *বণিক বার্তা*। ৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।
**প্যারাডিসকুলেন** হলো সুইডেনের আরেন্সকেল্ডসভিকের একটি স্কি জাম্পিং পাহাড়। এটি শহরতলির আর্নস্কেল্ডস্কিক থেকে দেখা যায় বলে এটি স্থানীয় একটি চিহ্নও বটে। এটি একটি সাধারণ টিলা নিয়ে গঠিত যার কে-পয়েন্ট ৯০ এবং পাহাড়টির আকার পাহাড় পরিমাপের এককে ১০০ এককের সমান ।এটির কাছাকাছি কয়েকটি অপেক্ষাকৃত ছোট পাহাড়, একটি মাঝারি পাহাড় এবং কমপ্লেক্সের অংশ হিসেবে তিনটি ছোট ছোট পাহাড় রয়েছে। পাহাড়টি প্রথমে ১৯৬১ সালে নির্মিত হয়েছিল এবং ১৯৯১ এবং ১৯৯২ সালে এটি সংস্কার করা হয়েছিল, তবে বোথনিয়া লাইন রেলপথটি নির্মিত হওয়ায় এটিকে সামান্য সরানো হয়েছিল। সাধারণ পাহাড়টি এর মূল স্থান থেকে প্রায় ৪০ মিটার দূরে এবং ছোট পাহাড়গুলি আরও দূরে পুনর্নির্মাণ করা হয়েছিল। এটি স্থানীয় স্কি জাম্পিং ক্লাব আইএফ ফ্রিস্কা ভিলজোর দ্বারা ব্যবহৃত হয় এবং বিভিন্ন আন্তর্জাতিক প্রতিযোগিতা যেমনঃ এফআইএস স্কি জাম্পিং বিশ্বকাপ, এফআইএস স্কি জাম্পিং কন্টিনেন্টাল কাপ এবং এফআইএস কাপের মতো অনুষ্ঠানগুলো বছরের পর বছর ধরে এখানে অনুষ্ঠিত হয়ে আসছে।

বহিঃসংযোগ
---------


উইকিমিডিয়া কমন্সে **প্যারাডিসকুলেন** সংক্রান্ত মিডিয়া রয়েছে।

* দাপ্তরিক ওয়েবসাইট
* skijumpinghills.com ওয়েবসাইটে প্যারাডিসকুলেন
জাদুর বাগানে আলাদিন
**আলাদিন** (আরবি: علاء الدين‎‎, **ʻআলা উদ-দীন/ ʻআলা আল-দীন**) হচ্ছে আরব্য রজনীর গল্পসমূহের মধ্যে বিখ্যাত আলাদিনের আশ্চর্য প্রদীপ গল্পের দুই মূখ্য চরিত্রের একজন (অপরজন জিন)। "আলাদিনের আশ্চর্য প্রদীপ" গল্পটি মিশরীয় প্রেক্ষাপটে লিখা হলেও মনে করা হয় এর আদি উৎস চীন।

চরিত্র স্বরূপ
-------------

গল্পে আলাদিন বা আলাদিনকে গরিব ও অনাথ যুবক হিসাবে উপস্থাপন করা হয়েছে। তার বন্ধু ছিল বানর আবু। ঘটনা ক্রমে সে আগ্রবাগ রাজ্যের রাজকন্যা ইয়াসমিনের (লাতিন- *Jasmine*; জেসমিন) প্রেমে পড়ে যায়। কিন্তু তাকে বিবাহ করার মতো সম্পত্তি আলাদিনের ছিল না। হতাশ আলাদিন 'জাফর' নামক এক কালো জাদুকরের প্ররোচনায় পড়ে একটি গুহায় ঢুকে পড়ে। ওই গুহায় ছিল আশ্চর্য প্রদীপ, যা ঘষলেই একটি জিন বেরিয়ে আসে। জাফর এই প্রদীপটি ব্যবহার করে রাজ্য দখল করতের চেয়েছিল। কিন্তু পরে এই প্রদীপে আলাদিনের হাতের ঘষা লেগে জিন বেরিয়ে আসে, যে আলাদিনকে তিনটি ইচ্ছা পূরণের সুযোগ দেয়। প্রথমে আলাদিন রাজকন্যা ইয়াসমিনকে বিবাহের জন্য রাজকুমার হতে চায়। দ্বিতীয়বার জিন তাকে বিপদে রক্ষা করে। তৃতীয় ইচ্ছায় সে জিনকে স্বাধীন করে দেয়। আলাদিনের বীরত্ব ও গল্পের প্রেক্ষপট পাঠকের হৃদয় জয় করে নিয়েছে।

তথ্যসূত্র
---------
**এলিজাবেথ করবিন "বেটি" উবার** একজন প্রাক্তন ব্রিটিশ ব্যাডমিন্টন ও টেনিস খেলোয়াড়। ১৯২৫ সালে তিনি হার্বার্ট উবারের সাথে বিবাহ বন্ধনে আবদ্ধ হন।

ব্যাডমিন্টন
-----------

বেটি উবার অল ইংল্যান্ড ওপেন ব্যাডমিন্টন চ্যাম্পিয়নশিপে ১৩টি শিরোপা জিতেছেন; যার মধ্যে ১টি মহিলাদের একক, ৪টি মহিলাদের দ্বৈত এবং ৮টি মিক্সড ডাবলস ইভেন্টে।

তিনি উদ্বোধনী সদস্য হিসাবে বিশ্ব ব্যাডমিন্টন হল অফ ফেমে অন্তর্ভুক্ত হন।

উবার কাপ
--------

তাঁর পদবী "উবার" উবার কাপ অর্থাৎ বিশ্ব মহিলা দলীয় ব্যাডমিন্টন চ্যাম্পিয়নশিপের জন্য ব্যবহৃত হয়, কারণ ১৯৫০ সালে নিউজিল্যান্ডে পুরুষদের মতো মহিলাদের ইভেন্ট আয়োজন করার ইচ্ছা ছিল তাঁর। তিনি প্রথম প্রতিযোগিতার ড্র চলাকালীন অংশগ্রহণ করেন।

টেনিস
-----

ব্যাডমিন্টন ছাড়াও তিনি টেনিসেও প্রতিদ্বন্দ্বিতা করেছিলেন এবং উইম্বলডন চ্যাম্পিয়নশিপ ১৯২৯ থেকে ১৯৪৬ সালের মধ্যে একক ও দ্বৈত ইভেন্টে খেলেছিলেন। তাঁর সেরা একক পারফরম্যান্স ছিল ১৯৩০ সালে যখন তিনি চতুর্থ রাউন্ডে পৌঁছেছিলেন যেখানে তিনি ফিলিস মাডফোর্ড-এর কাছে হেরেছিলেন।

তথ্যসূত্র
---------

1. ↑  "Thomas -/Uber Cup history"। ২১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "THE LADIES' WORLD TEAM BADMINTON CHAMPIONSHIP FOR THE UBER CUP"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১৯ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Wimbledon players archive – Betty Uber"। *wimbledon.com*। AELTC। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আলাকা ইমরেত মসজিদ** (তুর্কি: *Alaca İmaret Camii* ) বা **ইশাক পাশা মসজিদ** ( গ্রিক: Αλατζά Ιμαρέτ), আক্ষরিক অর্থে "রঙিন মসজিদ", গ্রিসের থেসালোনিকিতে অবস্থিত, ১৫শ শতাব্দীর একটি অটোম্যান স্থাপত্যশৈলীর মসজিদ।

স্থাপত্যশৈলী
------------

মসজিদটি অটোম্যান সম্রাজ্যের প্রাক্তন প্রধানমন্ত্রী ইশাক পাশার নির্দেশে ১৪৮৪ অথবা ১৪৮৭ সালে নির্মিত হয়েছিল। মসজিদটি সালাত আদায়ের স্থান ও একটি ইমারেত (তুরস্কের সরকারী দাতব্য লঙ্গরখানা) সহ নির্মিত হয়েছিল। বর্তমানে মসজিদ এবং ইমারেতটি আর ব্যবহার হচ্ছে না। মসজিদটি ইংরেজি অক্ষর 'T'-এর উল্টা সমতল পরিকল্পনায় নির্মিত যা প্রাথমিক অটোম্যান স্থাপত্যরীতির সাধারণ বৈশিষ্ট্য। মূল নামাজ আদায়ের ঘরটি দুটি বড় গম্বুজ দ্বারা আচ্ছাদিত, এছাড়া পাঁচটি ছোট গম্বুজ দ্বারা আবৃত একটি পোর্টিকো রয়েছে। নির্মাণের সময় মসজিদটিতে একটি মিনার ছিল, যা ১৯১২ সালের পরে থেসালোনিকি গ্রীক সেনাবাহিনী দ্বারা স্বাধীন করার পরে এবং আধুনিক গ্রীক রাজ্যের অংশে পরিণত হওয়ার পরে ধ্বংস হয়ে যায়। মিনারটির এখনও পুনর্নির্মাণ চলছে।

চিত্রশালা
---------

* ১৯৩৪ সালে মসজিদটির চিত্র১৯৩৪ সালে মসজিদটির চিত্র
* নিকট সড়ক হতে মসজিদের প্রবেশপথনিকট সড়ক হতে মসজিদের প্রবেশপথ
* মসজিদের অভ্যন্তরমসজিদের অভ্যন্তর
* গম্বুজের ভিতরের দৃশ্যগম্বুজের ভিতরের দৃশ্য

তথ্যসূত্র
---------

1. 1 2 3  The Sultan of Vezirs: The Life and Times of the Ottoman Grand Vezir Mahmud Pasha Angelović (1453-1474), Théoharis Stavrides, pagge 413, 2001

প্রবেশদ্বার: ইসলামউইকিপিডিয়ার সহপ্রকল্পে **আলাকা ইমারেত মসজিদ**:কমন্স হতে **মিডিয়া**উইকিউপাত্ত হতে **উপাত্ত**
গ্রিক পুরাণ মতে তাইন্দারেউস // (প্রাচীন গ্রিক: Τυνδάρεος, Attic Τυνδάρεως গ্রিক উচ্চারণ: [tyndáreɔːs]) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা।

তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।  

তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়।

যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন।

হেলেন এবং ট্রোজান যুদ্ধ
-----------------------

Tyndareus’ stepdaughter Helen of Troy
হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।  

তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন। 

কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।

পরিশেষ
------

 ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালে মৃত্যুবরণ করেন।

পাদটীকা
-------

1. ↑  Euripides, *Helen*, in *The Complete Greek Drama*, edited by Whitney J. Oates and Eugene O'Neill, Jr. in two volumes. 1.
অন্য ব্যবহারের জন্য গালিভার'স ট্রাভেলস (দ্ব্যর্থতা নিরসন) দেখুন।

***গালিভার'স ট্রাভেলস*** (ইংরেজি: ***Gulliver's Travels***, *গালিভারের ভ্রমণবৃত্তান্ত*) হল অ্যাংলো-আইরিশ লেখক ও ধর্মযাজক জোনাথন সুইফট রচিত একটি ইংরেজি উপন্যাস। বইটির পুরো নাম ***ট্রাভেলস ইনটু সেভারেল রিমোট নেশনস অফ দ্য ওয়ার্ল্ড, ইন ফোর পার্টস। বাই লেমুয়েল গালিভার, ফার্স্ট আ সার্জন, অ্যান্ড দেন আ ক্যাপ্টেন অফ সেভারেল শিপস*** (ইংরেজি: ***Travels into Several Remote Nations of the World, in Four Parts. By Lemuel Gulliver, First a Surgeon, and then a Captain of several Ships***)। বইটি ১৭২৬ সালের ২৮ অক্টোবর প্রথম প্রকাশিত হয়। ১৭৩৫ সালে বইটির সংস্করণ করা হয়। এই উপন্যাসে সুইফট মানব চরিত্রকে ব্যঙ্গ করেছেন এবং সাহিত্যের প্রচলিত ভ্রমণবৃত্তান্ত ধারাটির প্যারোডি করেছেন। *গালিভার'স ট্রাভেলস* সুইফটের সবচেয়ে বিখ্যাত রচনা। এটিকে ইংরেজি সাহিত্যের একটি ধ্রুপদি গ্রন্থ মনে করা হয়। পরবর্তীকালে এই উপন্যাস অবলম্বনে একাধিক নাটক ও চলচ্চিত্র নির্মিত হয়েছিল।

বইটি প্রকাশমাত্রই জনপ্রিয়তা পেয়েছিল। ১৭২৬ সালে জন গে সুইফটকে লেখা একটি চিঠিতে বলেছেন, "ক্যাবিনেট কাউন্সিল থেকে নার্সারি - সর্বত্রই এই বই পঠিত হয়।" বইটি কখনই আউট অফ প্রিন্ট হয়নি।

তথ্যসূত্র
---------

1. ↑  *Gulliver's Travels: Complete, Authoritative Text with Biographical and Historical Contexts*, Palgrave Macmillan 1995 (p. 21). The quote has been misattributed to Alexander Pope, who wrote to Swift in praise of the book just a day earlier.

আরও দেখুন
---------

* গালিভার্স ট্রাভেলস (চলচ্চিত্র)
* উপন্যাস
* ইংরেজি সাহিত্য
* জোনাথন সুইফট

বহিঃসংযোগ
---------


উইকিমিডিয়া কমন্সে **গালিভার'স ট্রাভেলস** সংক্রান্ত মিডিয়া রয়েছে।

ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**গালিভার'স ট্রাভেলস**

### অনলাইন পাঠ্য

* 

* গুটেনবের্গ প্রকল্পে *Gulliver's Travels*
* 

* গুটেনবের্গ প্রকল্পে *Gulliver's Travels (Parts I and II) with illustrations*
* *Gulliver's Travels*  ওয়েব্যাক মেশিনে আর্কাইভকৃত ১৫ মার্চ ২০১০ তারিখে, full text and audio.
* RSS edition of the text
* Searchable version in multiple formats ( html, XML, opendocument ODF, pdf (landscape, portrait), plaintext, concordance ) SiSU
**জিলা খান** একজন ভারতীয় সুফি গায়িকা এবং অভিনেত্রী।  তিনি শাস্ত্রীয় এবং আধা-শাস্ত্রীয় বাদ্যযন্ত্রের গান  এবং ইমদাদখানি ঘরানার পরম্পরায় সঙ্গীত পরিবেশন করেন। তিনি সঞ্জয় লীলা বনশালির একটি ছবি বাজিরাও মাস্তানীতে অভিনয় করেছেন এবং গৌহরের মতো মঞ্চনাটকেও সক্রিয়ভাবে অভিনয় করেছেন। তিনি বলিউডের চলচ্চিত্র এবং বিজ্ঞাপনের প্লেব্যাক বা নেপথ্য গায়িকা। তিনি একাধারে সুরকার এবং সংগীত পরিচালিকা। জিলা তাঁর পিতা ওস্তাদ বিলায়েত খাঁর উপরে স্পিরিট টু সোল নামে একটি তথ্যচিত্র প্রযোজনা ও পরিচালনা করেছিলেন।

প্রাথমিক ও কর্মজীবন
-------------------

জিলা খান কিংবদন্তি সেতারাবাদক ওস্তাদ বিলায়েত খানের কন্যা এবং তাঁর শিষ্য। আমির খুসরুর জিলা কাফি রাগ অনুসারে তাঁর বাবা তাঁর নামকরণ করেছিলেন।

অল্প বয়স থেকেই জিলা খানকে তাঁর পিতা শিষ্যত্বের অধিকার প্রদান করেছিলেন। তিনি তাঁকে প্রতিদিন চৌদ্দ থেকে ষোল ঘণ্টা গান শিখাতেন এবং জিলা তাঁর পিতার সমস্ত রচনা আয়ত্ত করেছেন।

তিনি প্রতিটি বৃহৎ ভারতীয় এবং আন্তর্জাতিক সংগীত উৎসব এবং স্থানগুলোতে সঙ্গীত পরিবেশন করেছেন। যেমন:

* লিংকন সেন্টার
* কেনেডি সেন্টার
* সিম্ফনি স্পেস, ব্রডওয়ে
* এমটিভি কোক স্টুডিও
* এমটিভি আইজিজিওয়াই
* ট্রাফালগার স্কয়ার

ভারতীয় ‌ঐতিহ্য ও সংস্কৃতির প্রতিনিধি হয়ে জিলা ভারতের পর্যটন মন্ত্রকের দ্বারা *অবিশ্বাস্য ভারত* বিজ্ঞাপনী প্রচারে অংশ নেওয়ার জন্য নির্বাচিত হয়েছেন। তিনি ভারত সরকারের সাথে বিদেশে প্রতিনিধিত্বকারীদের সাথে নিয়মিত আমন্ত্রিত হন। তিনি কমনওয়েলথ গেমসের আয়োজক কমিটির অফিসিয়াল সদস্যও।

জিলা খান একজন নিবেদিত সুরকার ও সুফি এবং সমসাময়িক কবিদের অনেক গান নির্বাচন করেছেন। তিনি কোক স্টুডিও @ এমটিভি সিজন ২-এর একাধিক প্রযোজক পর্বে প্রদর্শিত হয়েছিলেন।

সংগীত বিদ্যালয়
---------------

২০০৮ সালে জিলা খান ওস্তাদগাহ ফাউন্ডেশন প্রতিষ্ঠা করেছিলেন। এর লক্ষ্য সঙ্গীত প্রতিভাধর শিশুদের পড়াশোনা করানো এবং সঙ্গীতে প্রশিক্ষিত করা। ফাউন্ডেশন শিক্ষার্থীদের বৃত্তি প্রদান করে এবং সংগীতের মাধ্যমে তাদের জীবিকা অর্জনের জন্য একটি সংগীত ভিত্তি, দৃষ্টি ও সামর্থ্য তৈরি করতে এবং জাতীয় ও আন্তর্জাতিকভাবে ভারতের সংস্কৃতি ও ঐতিহ্য প্রদর্শনে সহায়তা করে।

ব্যক্তিগত জীবন
--------------

জিলা খানের ফয়জান শেখ নামে একটি ছেলে রয়েছে। ফয়জান ওস্তাদ বিলায়েত খানের একমাত্র নাতি যে তাঁর কাছ থেকে সেতার ও কণ্ঠ সংগীত শিক্ষা করেছে এবং তাঁর পরিচালনায় রয়েছে। সে ২০০৪ সালে ওস্তাদ বিলায়েত খান মারা যাওয়ার আগে ১২ বছর পর্যন্ত তাঁর সাথে ছিল।

পুরস্কার
--------

* ভারতের প্রধানমন্ত্রীর কাছ থেকে *রোল অফ অনার* প্রাপ্ত

সংগীতকর্ম
---------

* ইশ্ক কি নয়ি বাহার
* জিলা - শাস্ত্রীয় এবং আধা-শাস্ত্রীয় উপস্থাপনা।
* ৯৯.৯ এফএম - বলিউড ফিল্ম
* সিক্রেটস অফ দ্য ডিভাইন- এতে জিলা খান সমস্ত গান রচনা করেছেন।
* দ্য রিয়েম অফ দ্য হার্ট
* সর মস্তি - আমির খুসরুর প্রতি শ্রদ্ধাঞ্জলি
* জিলা দ্য গার্ল চাইল্ড
* সিঙ্গ উইথ সুফী
* ভাসল
* তেরে ইশ্ক মেঁ
* ব্রেভহার্ট - মহিলাদের শ্রদ্ধাঞ্জলি

তথ্যসূত্র
---------

1. ↑  "The Hindu : Entertainment Chennai / Music : Moment of musical humanism"। Hinduonnet.com। ২১ অক্টোবর ২০০৫। ৭ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।
2. ↑  "Music in the genes"। The Hindu। ১৯ ডিসেম্বর ২০০২। ৪ জুলাই ২০০৩ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১৩।
উইকিঅভিধানে ***গাল*** শব্দটি খুঁজুন।

**গাল** (লাতিন: *buccae*) চোখের নীচে নাকের বাম বা ডান থেকে কান পর্যন্ত মুখের এলাকা গঠন করে। "**বাক্কাল**" মানে গালের সাথে সম্পর্কিত। মানুষের মধ্যে, এই অঞ্চলটি বাক্কাল স্নায়ু দ্বারা উদ্ভূত হয়। গালের ভেতরের অংশ এবং দাঁত ও মাড়ির মধ্যবর্তী স্থানটিকে ভেস্টিবুল বা মুখের **থলি** বা মুখের **গহ্বর** বলা হয় এবং মুখবিবর অংশ গঠন করে। অন্যান্য প্রাণীদের মধ্যে গালকে **জোয়াল** হিসাবেও উল্লেখ করা যেতে পারে।

গঠন
---

মানুষের গাল মাংসল,  ত্বক চিবুক এবং চোয়াল দ্বারা ঝুলে থাকে এবং মানুষের মুখের পার্শ্বীয় প্রাচীর গঠন করে, চোখের নীচের গালের হাড়কে দৃশ্যত স্পর্শ করে। গালের অভ্যন্তরে একটি মিউকাস মেমব্রেন (বাক্কাল মিউকোসা, ওরাল মিউকোসার অংশ) দিয়ে রেখাযুক্ত।

মাস্টিকেশন (চিবানোর) সময়, গাল এবং তাদের মধ্যে জিহ্বা দাঁতের মধ্যে খাবার রাখতে কাজ করে।

* উচু গালের হাড়
* ব্লাশিং
* গাল বৃদ্ধি
* এরিথেমা ইনফেকটিওসাম
* গালে-জিভ
* জাইগোমেটিক হাড়
* গালে চুমু
* গালে চড় মারা

তথ্যসূত্র
---------

1. ↑  *ডোরল্যান্ডের চিকিৎসাশাস্ত্র অভিধানে* "cheek"

বহিঃসংযোগ
---------

* উইকিমিডিয়া কমন্সে গাল সম্পর্কিত মিডিয়া দেখুন।
***গার্ল, ইন্টারাপ্টেড*** (ইংরেজি: Girl, Interrupted) হচ্ছে ১৯৯৯ সালে মুক্তিপ্রাপ্ত একটি মার্কিন নাট্য চলচ্চিত্র। এর কাহিনী গড়ে উঠছে একজন কিশোরী ১৮ মাস একটি মানসিক স্বাস্থ্যকেন্দ্রে অবস্থানের ঘটনা নিয়ে। একটি সত্যিঘটনার ওপর ভিত্তি করে চলচ্চিত্রটি নির্মিত। আর ঘটনাটি ঘটেছিলো লেখক সুসানা কায়জেনের জীবনে। আর কায়জেনের লেখা আত্মকথন *গার্ল, ইন্টারাপ্টেড* থেকেই ছবিটির চলচ্চিত্ররূপ তৈরি হয়েছে। চলচ্চিত্রটি পরিচালনা করেছেন জেমস ম্যানগোল্ড, আর চলচ্চিত্ররূপ দিয়েছেন ম্যানগোল্ড, অ্যানা হ্যামিল্টন ফেলান, এবং লিসা লুমার। এছাড়া সঙ্গীত পরিচালনায় ছিলেন মাইকেল ড্যানা।

লেখকের মতামত
------------

চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।

পুরস্কার
--------

* একাডেমি পুরস্কার
	+ সেরা পার্শ্ব অভিনেত্রী — অ্যাঞ্জেলিনা জোলি
* গোল্ডেন গ্লোব পুরস্কার
	+ সেরা পার্শ্বঅভিনেত্রী (চলচ্চিত্র) — অ্যাঞ্জেলিনা জোলি
* স্ক্রিন অ্যাক্টরস গিল্ড পুরস্কার
	+ সেরা পার্শ্ব অভিনেত্রী — অ্যাঞ্জেলিনা জোলি

চিত্র ধারণ
----------

যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু Drugs বা ঔষধ, এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।

তথ্যসূত্র
---------

1. ↑  Danker, Jared. "Susanna Kaysen, without interruptions"[*স্থায়ীভাবে অকার্যকর সংযোগ*], *The Justice*, February 4, 2003.

বহিঃসংযোগ
---------


উইকিউক্তিতে ***গার্ল, ইন্টারাপ্টেড*** সম্পর্কিত উক্তির সংকলন রয়েছে।

* ইন্টারনেট মুভি ডেটাবেজে *গার্ল, ইন্টারাপ্টেড*  উইকিউপাত্তে এটি সম্পাদনা করুন (ইংরেজি)
* অলমুভিতে *গার্ল, ইন্টারাপ্টেড* (ইংরেজি)
* রটেন টম্যাটোসে *গার্ল, ইন্টারাপ্টেড* (ইংরেজি)

| * দে
* স
জেমস ম্যানগোল্ড পরিচালিত চলচ্চিত্র |
| --- |
| 
* *হেভি* (১৯৯৫)
* *কপ ল্যান্ড* (১৯৯৭)
* *গার্ল, ইন্টারাপ্টেড* (১৯৯৯)
* *কেট অ্যান্ড লিওপল্ড* (২০০১)
* *আইডেন্টিটি* (২০০৩)
* *ওয়াক দ্য লাইন* (২০০৫)
* *থ্রি:টেন টু ইয়ামা* (২০০৭)
* *নাইট অ্যান্ড ডে* (২০১০)
* *দ্য উলভারিন* (২০১৩)
* *লোগান* (২০১৭)
* *ফোর্ড ভার্সাস ফেরারি* (২০১৯)

 |
**জিল ক্যাসিডি** (জন্ম: ১৮ ফেব্রুয়ারি ১৯৯৭, ডালাস, টেক্সাস) হলেন একজন মার্কিন পর্নোগ্রাফিক অভিনেত্রী ও আদিরসাত্মক মডেল।

জীবনী
-----

তিনি টেক্সাস রাজ্যের ডালাসে জন্মগ্রহণ করেছিলেন। তিনি বিদ্যালয়ের ছাত্রী অবস্থায় চিয়ারলিডার ছিলেন। তিনি বিশ্ববিদ্যালয়ের পড়াশোনা করতে সান আন্তোনিও শহরে চলে আসেন।  তিনি খাবার পরিবেশক হিসাবে স্বল্পকালীন চাকরির পর, একজন এজেন্ট তাকে আবিষ্কার করেন। যার মাধ্যমে তিনি এলএ ডাইরেক্ট মডেলস এজেন্সির সাথে একচেটিয়া চুক্তি করেছিলেন।

ক্যাসিডি তার জন্মস্থান টেক্সাস ছেড়ে লস এঞ্জেলেসে চলে যান, যেখানে তিনি ২০ বছর বয়সে ২০১৬ সালের গ্রীষ্মে পর্ন ইন্ডাস্ট্রিতে প্রবেশ করেছিলেন। তার প্রথম চলচ্চিত্র ছিল *অ্যামেটার্স ওয়ান্টেড ৭*, নেট ভিডিও গার্লস স্টুডিওর জন্য। 

একজন অভিনেত্রী হিসেবে তিনি যেসব কোম্পানীর জন্য কাজ করেছেন; ডিপার, ভিক্সেন, ব্র্যাজার্স, রিয়ালিটি কিংস, জিরো টোলারেন্স, ডিজিটাল প্লেগ্রাউন্ড, ২১সেক্সচুরি, এভিল অ্যাঞ্জেল, নিউ সেনসেশনস, এলিগ্যান্ট অ্যাঞ্জেল, পিউর ট্যাবু, নটি আমেরিকা, উইকেড পিকচার্স ও গার্লফ্র্যান্ডস ফিল্মস।

পুরস্কার এবং মনোনয়ন
--------------------

তথ্যসূত্র
---------

1. ↑  "Internet Adult Film Database"। *www.iafd.com* (ইংরেজি ভাষায়)। সংগ্রহের তারিখ ২০২১-০৮-১৫।
2. 1 2  "Jill Kassidy Discusses Porn Career"। AVN। সংগ্রহের তারিখ 17 de diciembre de 2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Info "Amateurs Wanted 7""। IAFD। সংগ্রহের তারিখ 17 de diciembre de 2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  "Jill Kassidy Interview"। TLOP। সংগ্রহের তারিখ 17 de diciembre de 2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* ইন্সটাগ্রামে জিল ক্যাসিডি
* টুইটারে জিল ক্যাসিডি
* ইন্টারনেট মুভি ডেটাবেজে Jill Kassidy (ইংরেজি)
* ইন্টারনেট অ্যাডাল্ট ফিল্ম ডাটাবেজে জিল ক্যাসিডি
* অ্যাডাল্ট ফিল্ম ডাটাবেজে জিল ক্যাসিডি (ইংরেজি)
**জিরেল** ( নেপালি: जिरेल जाति এই শব্দ সম্পর্কেlisten (সাহায্য·তথ্য)</img> এই শব্দ সম্পর্কেlisten (সাহায্য·তথ্য)) একটি জাতিগত কিরাটি গোষ্ঠী। জনগননার তথ্য অনুসারে নেপালের ৫৯ জন আদিবাসীদের মধ্যে একজন জিরেল জাতির লোক খুজে পাওয়া যায়। জিরেল জাতির লোকেরা নিজেদের *জিরপা* নামে ডাকতে পছন্দ করে। জিরপা কথার অর্থ হল "চিতাবাঘের মতো মানুষ"। আর শেরপা ( *শ্যার-পা* ) হল "প্রাচ্যের মানুষ" বা "পূর্বাঞ্চলীয়"। জিরপারা বিশ্বাস করে যে তারা পুরাকালে নেপালের পশ্চিমাঞ্চল থেকে নেপাল, জিরি এবং দোলাখায় এসেছিলেন। জিরি, জায়গাটির নামকরন হয়েছে জিরপা জাতির থেকে। তারা নেপালের কেন্দ্রীয় অঞ্চল দোলখা জেলার জিরি এবং তার পার্শ্ববর্তী গ্রামের আদি বাসিন্দা। তাদের নিজস্ব ভাষা, সংস্কৃতি, রীতিনীতি, আচার-অনুষ্ঠান এবং জীবনধারা রয়েছে। তারা বেশিরভাগই বৌদ্ধ কিন্তু জিরেলদের অনেকেই খ্রিস্টান, ইসলাম এবং হিন্দু ধর্মের মতো অন্যান্য ধর্মকেও অনুসরন করে চলে। তারা *ঝাকরি* (শামনদের)ও পূজা করে। তাদের আদিবাসী শামানবাদী ধর্মীয় বিশ্বাস ও রীতিনীতি ফোম্বো নামক অনুশীলনকারীদের উপর কেন্দ্রীভূত করে গড়ে উঠেছে। এই ফোম্বোদের সাথে অতিপ্রাকৃত জগতের সরাসরি সম্পর্ক রয়েছে বলে বিশ্বাস করা হয়।  তাদের প্রধান পেশা কৃষি ও পশুপালন।  সাম্প্রতিক বছরগুলিতে জিরেল জাতির লোকেরা ধীরে ধীরে ব্যবসা, সরকারী চাকরি এবং শিক্ষকতাকেও পেশা হিসাবে গ্রহন করতে শুরু করেছে। জিরেলের অনেকেই ব্রিটিশ গুর্খা আর্মি, ইন্ডিয়ান আর্মি, নেপালি আর্মি এবং পুলিশে রয়েছেন। তারা প্রাথমিকভাবে লিখু, খিমতি, জিরি এবং জিরি শিকরি নদীর পাশে দোলাখা, সিন্ধুপালচক চিতওয়ান এবং ইলাম জেলায় বসতি স্থাপন করেছিলেন। শেরপা এবং মধ্য তিব্বতের উপজাতিদের সাথে জিরেলদের ভাষাগত এবং জাতিগত মিল রয়েছে।  জিরেলদের নিজস্ব মাতৃভাষাও রয়েছে যাকে *জিরপা কেচা* বলা হয়। *জিরপা কেচা* তিব্বতি ভাষা পরিবারের অন্তর্গত একটি ভাষা।

তথ্যসূত্র
---------

1. 1 2 3  *The Splendour of Sikkim Cultures and Traditions of the Ethnic Communities of Sikkim* (English ভাষায়)। Cultural Affairs and Heritage Department, Government of Sikkim। ২০১৭। পৃষ্ঠা 101। উদ্ধৃতি শৈলী রক্ষণাবেক্ষণ: অচেনা ভাষা (link)
**গোলকগঞ্জ রেলওয়ে স্টেশন** হল ফকিরাগ্রাম-ধুবরি শাখা লাইন এবং নিউ কোচবিহার-গোলকগঞ্জ শাখা লাইনের একটি রেলওয়ে জংশন স্টেশন। গোলকগঞ্জকে যোগীঘোপার সঙ্গে যুক্ত করতে নতুন লাইন বসানো হচ্ছে। এটি ভারতের আসাম রাজ্যের ধুবরি জেলায় অবস্থিত। এই স্টেশনটি গোলকগঞ্জ শহরে পরিষেবা প্রদান করে। গুরুত্বপূর্ণ ট্রেন যেমন আলিপুরদুয়ার-শিলঘাট টাউন রাজ্য রানি এক্সপ্রেস, শিলিগুড়ি-ধুবরি ইন্টারসিটি এক্সপ্রেস এই স্টেশন থেকে পাওয়া যায়।

ভূগোল
-----

[পূর্ণ মানচিত্র]
**Places in the south-eastern portion of Dinhata subdivision in Cooch Behar district, western part of Dhubri district, northern part of Kurigram district and northern part of Lalmonirhat district, all linked with development of railways in the area**  
CT: census town, R: rural/ urban centre, RS: railway station  
Owing to space constraints in the small map, the actual locations in a larger map may vary slightly

ধুবড়ী জেলা আসামের দক্ষিণ-পশ্চিম কোণে অবস্থিত।এটি বাংলাদেশ, এবং ভারতের পশ্চিমবঙ্গ ও মেঘালয় রাজ্যের সীমানা।ব্রহ্মপুত্র নদী জেলাটিকে দুটি ভাগে বিভক্ত করে।ব্রহ্মপুত্রের উপনদী যেমন গঙ্গাধর, গৌরাঙ্গ, টিপকাই, উত্তরে চম্পামতি এবং দক্ষিণে জিঞ্জিরাম, জিনারি এবং কালু এই এলাকার বন্যার প্রধান সহযোগী।

ইতিহাস
------

প্রাক-স্বাধীনতার দিনগুলিতে (১৯০০-এর দশকের গোড়ার দিকে), এখানে ছিল ১,০০০ মিলিমিটার (৩ ফুট ৩ ৩⁄৮ ইঞ্চি) রেলপথ। পরে মিটার-গেজ লাইন কটিহার - রাধিকাপুর - বিরল - পার্বতীপুর -তিস্তা- গিতালদহ -গোলকগঞ্জ- ফকিরাগ্রাম পর্যন্ত সম্প্রসারণ করা হয়। 

১৯৪৭ সালে ভারত ভাগের সাথে সাথে আসামের রেলপথ বাকি ভারতের রেলপথ থেকে আলাদা হয়ে যায়। ভারতীয় রেল ১৯৪৮ সালে ফকিরাগ্রাম এবং কিষাণগঞ্জের মধ্যে একটি মিটার-গেজ রেল সংযোগ নির্মাণের জন্য আসাম লিঙ্ক প্রকল্প হাতে নেয়। ফকিরাগ্রাম ১৯৫০ সালে ভারতীয় রেল ব্যবস্থার সাথে যুক্ত হয়। 

১৯৬০ এর দশকের মাঝামাঝি, প্রথম ৫ ফুট ৬ ইঞ্চি (১,৬৭৬ মিলিমিটার) 1,676 ) ৫ ফুট ৬ ইঞ্চি (১,৬৭৬ মিলিমিটার) ব্রডগেজ লাইন নিউ জলপাইগুড়ি থেকে জোগিহোপা হয়ে নিউ বোঙ্গাইগাঁও পর্যন্ত এলাকায় স্থাপন করা হয়। 

ফকিরাগ্রাম-ধুবরি লাইনটি ব্রডগেজে রূপান্তরের পর ২০১০ সালের সেপ্টেম্বরে খোলা হয়। 
ষাটের দশক পর্যন্ত কোচবিহার থেকে গোলোকগঞ্জ হয়ে ধুবড়ী পর্যন্ত রেল যোগাযোগ ছিল। তখন এটি আসাম লাইন রেলওয়ে সার্ভিস নামে পরিচিত ছিল। দেশভাগের পরেও এটি পূর্ব পাকিস্তানকে সংযুক্ত করে। তবে সত্তরের দশকে গদাধরের ওপর রেল-কাম-সড়ক সেতু ভেঙে যাওয়ায় সেই সংযোগের অবসান ঘটে। ব্রিজটি পুনর্নির্মাণ করা হয়েছে এবং ট্র্যাকটি আবার ব্রডগেজ হিসাবে স্থাপন করা হয়েছে, সম্পূর্ণরূপে ভারতীয় ভূখণ্ডের মধ্য দিয়ে। লাইনটি ২০১২ সালে চালু হয়। ধুবড়ী-নিউ কোচবিহার হয়ে নতুন জলপাইগুড়ি আন্তঃনগর এক্সপ্রেস চালু করা হয় ফেব্রুয়ারি ২০১২ সালে। 

দ্রষ্টব্য: পাশাপাশি মানচিত্রটি আজকের অবস্থানটি উপস্থাপন করে (২০২০)। ১৯-২০ শতকে যখন এই এলাকায় প্রথম রেলপথ স্থাপন করা হয় তখন আন্তর্জাতিক সীমান্ত ছিল না, এটি ১৯৪৭ সালে আসে। তারপর থেকে, এটি নতুন বাস্তবতা মেনে চলার চেষ্টা করা হয়।মানচিত্রটি ইন্টারেক্টিভ (বৃহত্তর সংস্করণ) - এর অর্থ হল মানচিত্রে দেখানো সমস্ত স্থান পূর্ণ স্ক্রীন মানচিত্রে লিঙ্ক করা হয়েছে৷

তথ্যসূত্র
---------
একটি সাধারণ হালকা জল চুল্লী
**হালকা-জল চুল্লী** বা **লাইট-ওয়াটার রিঅ্যাক্টর** (এলডব্লিউআর) হ'ল এক ধরনের তাপীয়-নিউট্রন চুল্লী, যা সাধারণ জল ব্যবহার করে, ভারী জলের বিপরীতে, উভয়ই কুল্যান্ট এবং নিউট্রন মডারেটর - উপরন্তু বিভাজনপ্রবণ উপাদানগুলির একটি শক্ত রূপ জ্বালানী হিসাবে ব্যবহৃত হয়। তাপীয়-নিউট্রন চুল্লীগুলি হ'ল পারমাণবিক চুল্লীগুলির সর্বাধিক সাধারণ ধরনের এবং হালকা-জলযুক্ত চুল্লীগুলি হ'ল তাপীয়-নিউট্রন চুল্লির সর্বাধিক সাধারণ ধরন।

তিন ধরনের হালকা-জল চুল্লী রয়েছে: প্রেসারাইজড ওয়াটার রিঅ্যাক্টর (পিডব্লিউআর), ফুটন্ত জল চুল্লী (বিডাব্লুআর) এবং (বেশিরভাগ ডিজাইনের) সুপারক্রিটিকাল ওয়াটার রিঅ্যাক্টর (এসসিডাব্লুআর)।

ইতিহাস
------

### প্রাথমিক ধারণা এবং পরীক্ষা-নিরীক্ষা

বিভাজন, মডারেশন এবং পারমাণবিক শৃঙ্খল বিক্রিয়ার তাত্ত্বিক সম্ভাবনার আবিষ্কারের পরে, প্রাথমিক পরীক্ষামূলক ফলাফলগুলি দ্রুত প্রমাণ করেছে যে প্রাকৃতিক ইউরেনিয়াম কেবলমাত্র গ্রাহক বা ভারী জলের মধ্যস্থতা হিসাবে ব্যবহার করে স্থায়ী চেইন প্রতিক্রিয়া করতে পারে। বিশ্বের প্রথম চুল্লীগুলি (সিপি-১, এক্স ১০ ইত্যাদি) সাফল্যের সাথে সমালোচনার দিকে পৌঁছেছিল, ম্যানহাটান প্রকল্পের লক্ষ্য পূরণের জন্য, পারমাণবিক বিস্ফোরক তৈরির লক্ষ্যে ইউরেনিয়াম সমৃদ্ধি তাত্ত্বিক ধারণা থেকে ব্যবহারিক প্রয়োগগুলিতে উন্নত হতে শুরু করে।

### প্রথম চাপযুক্ত জল চুল্লী

দ্বিতীয় বিশ্বযুদ্ধের অবসান হওয়ার সাথে সাথেই মার্কিন নৌবাহিনী জাহাজগুলির জন্য পারমাণবিক ইঞ্জিন বা পারমাণবিক পরিচালনা ব্যবস্থা তৈরির লক্ষ্য নিয়ে ক্যাপ্টেন (পরে অ্যাডমিরাল) হিউম্যান রিকোভারের নির্দেশে একটি কার্যক্রম শুরু করে। এটি ১৯৫০-এর দশকের গোড়ার দিকে প্রথম চাপযুক্ত জল চুল্লীগুলি বিকশিত করে এবং প্রথম পারমাণবিক সাবমেরিন ইউএসএস নটিলিয়াসে (এসএসএন-৫৭১) সফল ভাবে স্থাপনার দিকে পরিচালিত করে।

### প্রথম ফুটন্ত জল চুল্লি

দ্বিতীয় গবেষক স্যামুয়েল উন্টারম্যের বিওআরএক্স পরীক্ষা-নিরীক্ষা নামে পরিচিত একটি ধারাবাহিক পরীক্ষায় ইউএস ন্যাশনাল রিঅ্যাক্টর টেস্টিং স্টেশনে (বর্তমানে আইডাহো ন্যাশনাল ল্যাবরেটরি) বিডব্লিউআর বিকাশের প্রয়াসকে নেতৃত্ব দিয়েছিলেন।

পিআইইউএস চুল্লি
---------------

পিআইইউএস; এটি সহজাত চূড়ান্ত সুরক্ষা জন্য অপেক্ষারত। এটি একটি সুইডিশ নকশা, যা আসিয়া-এটিম দ্বারা তৈরি করা হয়েছে। এটি একটি হালকা জল চুল্লী ব্যবস্থার জন্য একটি ধারণা। সিকিউর চুল্লী এর পাশাপাশি, এটি নিরাপদ পরিচালনা সরবরাহের জন্য পরিচালনা ক্রিয়া বা বাহ্যিক শক্তি সরবরাহের প্রয়োজন হয় না, প্যাসিভ ব্যবস্থাগুলির উপর নির্ভর করে। কোন এখনো ইউনিট নির্মিত হয় নি।

তথ্যসূত্র
---------

1. ↑  National Research Council (U.S.). Committee on Future Nuclear Power, *Nuclear power: technical and institutional options for the future* National Academies Press, 1992, আইএসবিএন ০-৩০৯-০৪৩৯৫-৬ page 122
2. ↑  "সংরক্ষণাগারভুক্ত অনুলিপি"। ১৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২০।

বহিঃসংযোগ
---------

* হালকা জলের চুল্লী স্থায়িত্ব (এলডব্লিউআরএস) প্রোগ্রাম  ওয়েব্যাক মেশিনে আর্কাইভকৃত ১০ মে ২০১৫ তারিখে